રાઉતનાં જણાવ્યા અનુસાર ભાજપની સાથે ચૂંટણી લડવાનો કોઇ સવાલ જ પેદા નથી થતો. એનડીએમાં ભાજપની સાથે તો મોટા મોટા લોકો છે. શિવસેના સાંસદ અને ઉદ્ધવ ઠાકરેનાં વિશ્વાસપાત્ર અનિલ દેસાઇ આગામી દિવસોમાં બિહાર જશે. પાર્ટી બિહારમાં રેલીનું પણ આયોજન કરી રહી છે. આ રેલીને શિવસેના ચીફ ઉદ્ધવ ઠાકરે સંબોધિત કરશે. સેનાએ દાવો કર્યો કે તેઓ બિહારનાં વિકાસ અને હિન્દુત્વનાં મુદ્દા પર ચૂંટણી લડશે. રાઉતે કહ્યું કે અમે બીજી પાર્ટીઓની ચિંતા નથી કરતા. જે સાચું છે કે શિવસેના મેદાનમાં આવતા મતોનું વિભાજન થશે પરંતુ તેમણે પણ સીટો વહેંચતા સમયે અમારો ખ્યાલ રાખવો જોઇતો હતો.